Su Temo idu in su ponte ‘e Bosa

Temo, it'isbagliu as fatu cunsidera!
Jà chi nàschidu ses in Monte Cucu,
che podias calare in sa costera
a sas marinas nostras, mammalucu!

O in Làcanu fagher unu bucu
e andar'a s'istagnu e' S'Alighera,
o fagher una lagu in Cugurrera
jà ch'a toltu tucadu ses che ciucu.

Sa montagna 'e Coatos e de Forra
po no andar'a Bosa fan ofeltu
a reparu sa solida petorra.

Ma cun sos giros de sa mariposa
in sos montes sa via t'as abbeltu
ca fut destinu a nde morrer in Bosa.

Su trinta de Làmpadas 1944